pythainlp/thai_wikipedia_clean_20230101 huggingface dataset:
เมื่ออายุ 16 ปี เธอออกอัลบั้มเพลงแนวกอสเปลโดยตั้งชื่อตัวเองเป็นชื่ออัลบั้ม ในเดือนมีนาคม ค.ศ. 2001 ภายใต้ชื่อเคที ฮัดสัน (Katy Hudson) ซึ่งประสบความล้มเหลวในตลาดดนตรี ต่อมาเธออัดเสียงอัลบั้มเพลงกับโปรดิวเซอร์เพลงชื่อเกล็น บัลลาร์ด ซึ่งไม่เคยออกจำหน่ายหลังจากเธอถูกยกเลิกสัญญาจากสังกัดดิไอส์แลนด์เดฟแจมมิวสิกกรุ๊ป หลังจากเพร์รีเซ็นสัญญาให้กับสังกัดดแคปิตอลเรเคิดส์ในเดือนเมษายน ค.ศ. 2007 เธอออกอัลบั้มที่สอง "วันออฟเดอะบอยส์" เมื่อเดือนมิถุนายน ค.ศ. 2008 อัลบั้ม"วันออฟเดอะบอยส์" นำโดยซิงเกิล "ไอคิสด์อะเกิร์ล" ออกจำหน่ายในเดือนเมษายน ค.ศ. 2008 อัลบั้มเปิดตัวที่อันดับ 9 บน"บิลบอร์ด" 200 ต่อมาได้รับการรับรองระดับแพลตินัมจากสมาคมผู้ประกอบกิจการเพลงของสหรัฐ (RIAA) "ฮอตเอ็นโคลด์" ออกจำหน่ายเป็นซิงเกิลถัดมาในเดือนกันยายนปีนั้น และประสบความสำเร็จทั่วโลก ทั้งเพลง "ไอคิสด์อะเกิร์ล" และ "ฮอตเอ็นโคลด์" ได้รับการรับรองระดับแพลตินัม 4 ครั้งจาก RIAA ตลอดปี ค.ศ. 2009-2010 เพร์รีร้องรับเชิญ 2 ซิงเกิล ซิงเกิลแรกเป็นเพลงของทรีโอ!ทรี วงดนตรีจากโคโลราโด ในเพลง "สตาร์สตรักก์" และเพลงที่สองเป็นการร่วมมือกับทิมบาแลนด์ในเพลง "อิฟวีเอฟเวอร์มีตอะเกน" จากอัลบั้ม "ช็อกแวลยู II" ทั้งสองเพลงขึ้นสิบอันดับแรกในออสเตรเลีย ไอร์แลนด์ และสหราชอาณาจักร เพร์รียังแสดงในรายการ "เอ็มทีวีอันพลักด์" และอัลบั้มบันทึกการแสดงสดจากรายการดังกล่าว ออกจำหน่ายในเดือนพฤศจิกายน ค.ศ. 2009
สตูดิโออัลบั้มที่สาม "ทีนเอจดรีม" ออกจำหน่ายในเดือนสิงหาคม ค.ศ. 2010 และเปิดตัวอันดับ 1 ในสหรัฐ ออสเตรเลีย แคนาดา ไอร์แลนด์ และสหราชอาณาจักร นำโดยซิงเกิลอันดับหนึ่ง "แคลิฟอร์เนียเกิร์ล" (ร้องรับเชิญโดยแร็ปเปอร์ สนูปด็อกก์) และเพลง "ทีนเอจดรีม" และยังมีซิงเกิลอันดับหนึ่งอีกหลายเพลง เช่น "ไฟร์เวิกส์", "อี.ที." (ร้องรับเชิญโดยคานเย เวสต์) และ "ลาสต์ฟรายเดย์ไนต์ (ที.จี.ไอ.เอฟ.)" อัลบั้มทีนเอจดรีมทำให้เพร์รีกลายเป็นผู้หญิงคนแรกและเป็นศิลปินคนที่สองถัดจากไมเคิล แจ็กสัน ที่มีซิงเกิลอันดับหนึ่งในสหรัฐ 5 เพลงในอัลบั้มเดียว อัลบั้มถูกออกจำหน่ายซ้ำในเดือนมีนาคม ค.ศ. 2012 และนำโดยซิงเกิล "พาร์ตออฟมี" สตูดิโออัลบั้มที่สี่ "ปริซึม" ออกจำหน่ายในเดือนตุลาคม ค.ศ. 2013 อัลบั้มนำโดยซิงเกิล "โรร์" และ "อันคอนดิชันแนลลี" ในสหราชอาณาจักร "โรร์" เป็นหนึ่งในอัลบั้มที่ขายได้เร็วที่สุดถึง 600,000 ชุดภายในหนึ่งเดือนนับตั้งแต่ออกจำหน่าย และได้รับการรับรองระดับแพลตินัมด้วย "ปริซึม" ประสบความสำเร็จทั่วโลก เปิดตัวที่อันดับ 1 ในประเทศต่าง ๆ เช่น ออสเตรเลีย แคนาดา ไอร์แลนด์ สหราชอาณาจักร และสหรัฐ ซิงเกิล "โรร์" และ "ดาร์กฮอร์ส" ขึ้นอันดับหนึ่งในสหรัฐและแคนาดา ในสหราชอาณาจักร "โรร์" ขายได้มากกว่าหนึ่งล้านหน่วยเป็นเพลงที่สองถัดจากเพลง "ไฟร์เวิร์ก" เธอออกเพลงเปิดในพิธีเปิดกีฬาโอลิมปิกฤดูร้อน 2016 ชื่อเพลง "ไรส์" เปิดตัวอันดับหนึ่งในออสเตรเลีย อัลบั้มที่ห้าของเพร์รี "วิตนิสส์" ตามมาในเดือนมิถุนายน ค.ศ. 2017 อัลบั้มเคยติดอันดับหนึ่งในสหรัฐและแคนาดา
วอลเลย์บอลหญิงชิงแชมป์นอร์เซกา 1983
วอลเลย์บอลหญิงชิงแชมป์นอร์เซกา 1983  เป็นครั้งที่แปด ของการแข่งขัน ระหว่างวันที่ 12–17 กรกฎาคม ณ อินเดียแนโพลิส, สหรัฐอเมริกา
วอลเลย์บอลหญิงชิงแชมป์นอร์เซกา 1985
วอลเลย์บอลหญิงชิงแชมป์นอร์เซกา 1985 (1985 Women's NORCECA Volleyball Championship) เป็นครั้งที่เก้าของการแข่งขัน ระหว่างเดือนตุลาคม ณ ซานติเอโก, สาธารณรัฐโดมินิกัน
เรซินแลกเปลี่ยนอิออน
เดวิด สมิท (นักวอลเลย์บอล)
เดวิด สมิท (; 15 พฤษภาคม ค.ศ. 1985 –) เป็นนักวอลเลย์บอลชายชาวอเมริกัน เขาเล่นตำแหน่งตัวบล็อกกลางให้กับซักซาแกนแจชึน-กอชแลและทีมชาติสหรัฐ
สมิทเกิดที่เมืองแพโนรามาซิตีย่านในลอสแอนเจลิส เมื่อวันที่ 15 พฤษภาคม ค.ศ. 1985 เขามีความบกพร่องทางการได้ยินโดยสูญเสียการได้ยินเล็กน้อยถึงรุนแรงตั้งแต่เกิด เขาสวมเครื่องช่วยฟัง และอ่านริมฝีปากเพื่อทำความเข้าใจเพื่อนร่วมทีม
สมิทเติบโตในซอกัสย่านในเมืองซานตาคลาริตา เข้าเรียนที่โรงเรียนมัธยมปลายซอกัส เขาแต่งงานในปี ค.ศ. 2008 และมีลูกชายในปี ค.ศ. 2012
สมิทเล่นให้กับทีมวอลเลย์บอลยูซีเออร์ไวน์ ตั้งแต่ปี ค.ศ. 2004 ถึง 2007 ในปี ค.ศ. 2004 เปอร์เซ็นต์การตีของเขา .369 ซึ่งสูงที่สุดในทีม
ในปี ค.ศ.2007 สมิทและทีมของเขาคว้าแชมป์เอ็นซีเอเอเนชันแนลแชมเปียนชิป เปอร์เซ็นต์การตีของเขา .559 ถือเป็นสถิติใหม่ของมหาวิทยาลัย สมิธได้รับการเสนอชื่อให้เป็นหนึ่งในทีมออล-อเมริกันลำดับแรกและทีมเอ็นซีเอเอ ออล-ทัวร์นาเมนต์
สมิธเข้าร่วมทีมชาติสหรัฐอเมริกาในปี ค.ศ. 2009 ในปีนั้นเขาได้เป็นตัวบล็อกยอดเยี่ยมในการแข่งขันชิงแชมป์โลกรอบคัดเลือกและได้ลงเล่นในวอลเลย์บอลเวิลด์ลีก 2009 ในปี ค.ศ. 2010 เขาช่วยพาทีมชาติสหรัฐคว้าแชมป์การแข่งขันแพนอเมริกันคัพ และได้เหรียญเงินในครั้งต่อไป ในปี ค.ศ. 2012 เขาได้รับรางวัลเหรียญเงินจากการแข่งขันวอลเลย์บอลเวิลด์ลีก 2012ตามมาด้วยเหรียญทองแดงในปี2015 รวมถึงเหรียญเงินจากการแข่งขันชิงแชมป์นอร์เซกาคัพ 2015 เหรียญทองในการแข่งขันเวิลด์คัพ 2015และอีกเหรียญทองแดงจากการแข่งขันโอลิมปิกฤดูร้อน 2016
จากนั้นเขาคว้าเหรียญทองในการแข่งขันชิงแชมป์นอร์เซกา 2017 และได้รับเหรียญทองแดงในปี ค.ศ. 2018 จากการแข่งขันวอลเลย์บอลเนชันส์ลีกและชิงแชมป์โลก 2018 ในปี 2019 เขาได้รับรางวัลเหรียญเงินจากการแข่งขันวอลเลย์บอลเนชันส์ลีกและเหรียญทองแดงในการแข่งขันเวิลด์คัพ 2019
เดวิด สมิธ
Para- chlorophenoxy acetic acid
4-Chlorophenoxyacetic acid
การแข่งขันจักรยานทางไกลตูร์เดอฟร็องส์ ประจำปี พ.ศ. 2446 (ค.ศ. 1903)
การถึงแก่อสัญกรรมของลี กวนยู
ในวันที่ 23 มีนาคม พ.ศ. 2558 ลี กวนยู นายกรัฐมนตรีคนแรกของสิงคโปร์ และอดีตหัวหน้าพรรคกิจประชาชน ถึงแก่อสัญกรรมในวัย 91 ปี หลังจากเข้ารับการรักษาในโรงพยาบาลด้วยโรคปอดอักเสบ เมื่อวันที่ 5 กุมภาพันธ์ พ.ศ. 2558 มีผู้นำชาติต่าง ๆ แสดงความเสียใจ
นายกรัฐมนตรีลี เซียนลุง ประกาศไว้ทุกข์เป็นระยะเวลาหนึ่งสัปดาห์ ในวันที่ 23-25 มีนาคม 2558 และธงทั้งหมดรวมทั้งธงชาติสิงคโปร์จะชักเพียงครึ่งเสา.
เวลาทั้งหมดเป็นเวลามาตรฐานประเทศสิงคโปร์
นำร่างไปตั้งที่ศรีเทมาเส็ก.
ครอบครัวลีได้นำร่างไปที่ศรีเทมาเส็ก ใกล้บริเวณทำเนียบประธานาธิบดีในวันที่ 23–25 มีนาคม พ.ศ. 2558
รัฐพิธีศพ.
ร่างของลี กวนยูถูกนำออกจากทำเนียบนายกรัฐมนตรีไปยังอาคารรัฐสภา เมื่อเช้าของวันที่ 25 มีนาคม 2558 ทหารได้บรรเลงเพลง"โอลด์ แลง ซายน์" นำพิธี โดยมีประชาชนสองข้างทางยืนไว้อาลัยร้องตะโกนชื่อลี กวนยู พร้อมคำว่าขอบคุณ
ร่างของลี กวนยูจะตั้งอยู่ที่อาคารรัฐสภาในวันที่ 25-28 มีนาคม 2558 และเปิดให้ประชาชนเข้าเคารพศพเป็นเวลา 24 ชั่วโมง โดยมีขนส่งมลชนสิงคโปร์เปิดให้บริการเป็นเวลา 24 ชั่วโมงเพื่อให้บริการประชาชนที่จะเข้ามาเคารพศพ และยังเป็นครั้งแรกที่มีรถไฟฟ้าเปิดให้บริการ 24 ชั่วโมงในสิงคโปร์
จัดขึ้นในวันอาทิตย์ที่ 29 มีนาคม พ.ศ. 2558
ผู้นำประเทศที่เข้าร่วมพิธีศพ.
Foreign dignitaries who paid their respects at Parliament House:
Foreign dignitaries who will be representing their countries at Lee's state funeral at the University Cultural Centre, NUS, on 29 March 2015:
แซรอสดวงอาทิตย์ที่ 120
&lt;parentid&gt;10423325&lt;/parentid&gt;
&lt;timestamp&gt;2022-11-19T18:20:46Z&lt;/timestamp&gt;
&lt;username&gt;BotKung&lt;/username&gt;
&lt;comment&gt;บทความด้วย&lt;/comment&gt;
แซรอสชุดที่ 120 ของสุริยุปราคา เกิดขึ้นที่โหนดลงของดวงจันทร์ แต่ละเหตุการณ์เกิดขึ้นห่างกัน 18 ปี 11 วัน มีสุริยุปราคาในชุดแซรอสนี้ทั้งหมด 71 ครั้ง ซึ่งชุดแซรอสที่ 120 ประกอบไปด้วยสุริยุปราคาบางส่วน 7 ครั้ง สุริยุปราคาวงแหวน 25 ครั้ง สุริยุปราคาผสม 4 ครั้ง สุริยุปราคาเต็มดวง 26 ครั้ง และสุริยุปราคาบางส่วน 9 ครั้ง ตามลำดับ ทั้งหมดนี้จะดำเนินอยู่ในช่วงระหว่างปี พ.ศ. 1476 - พ.ศ. 2738 กินเวลาทั้งสิ้น 1,262 ปี
วงรอบซารอสของดวงจันทร์ที่ 110
เสียงคำราม
เสียงคำราม คือเสียงแผดร้องที่เปล่งออกมาจากปาก เสียงคำรามเกิดจากสัตว์บางสายพันธุ์ เสียงคำรามมักทำโดยใช้กระดูกไฮออยด์ กระดูกชิ้นเล็กที่ในวัยเติบโตจะไม่แข็งทั้งหมด สัตว์จะคำรามด้วยเหตุผลต่าง ๆ เช่น อ้างถิ่นตนเอง สื่อสารกับสมาชิกตัวอื่น ๆ และความโกรธเกรี้ยว นอกจากนี้ เสียงสัตว์คำราม เช่น เสียงสิงโต ยังใช้ในการหาหรือแก่งแย่งหาคู่ของตนด้วย
สมเด็จพระพุทธโฆษาจารย์ (เจริญ ญาณวโร)
สมเด็จพระพุทธโฆษาจารย์ นามเดิม เจริญ สุขบท ฉายา าณวโร เป็นสมเด็จพระราชาคณะฝ่ายธรรมยุติกนิกาย ได้ดำรงตำแหน่งสำคัญในการปกครองคณะสงฆ์ไทย เช่น สังฆนายก เจ้าคณะใหญ่หนเหนือ เจ้าอาวาสวัดเทพศิรินทราวาสราชวรวิหาร เป็นต้น
สมเด็จพระพุทธโฆษาจารย์ มีนามเดิมว่า เจริญ เกิดเมื่อวันอังคารที่ 9 กรกฎาคม พ.ศ. 2415 ตรงกับวันขึ้น 4 ค่ำ เดือน 8 หลัง ปีวอก โยมบิดาชื่อทองสุข โยมมารดาชื่อย่าง นามสกุล สุขบท ชาติภูมิอยู่ตำบลตลาดกลาง อำเภอบางปลาสร้อย จังหวัดชลบุรี เมื่ออายุได้ 8 ปี ได้ศักษาในสำนักของพระชลโธปมคุณมุนี (พุฒ ปุณฺณโก) วัดเขาบางทราย อำเภอเมือง จังหวัดชลบุรี
เมื่ออายุได้ 12 ปี ได้บรรพชาเป็นสามเณรที่ศาลาในสวนของย่า โดยย่านิมนต์พระชลโธปมคุณมุนี (พุฒ ปุณฺณโก) มาเป็นพระอุปัชฌาย์ ท่านเล่าเรียนในสำนักเดิมต่อจนอายุได้ 14 ปี จึงย้ายมาศึกษาในสำนักของพระครูวินัยธร (ฉาย) ฐานานุกรมในพระวรวงศ์เธอ พระองค์เจ้าพระอรุณนิภาคุณากร จนอายุได้ 20 ปี จึงกลับไปอุปสมบทที่วัดเขาบางทรายในวันศุกร์ที่ 11 มิถุนายน พ.ศ. 2435 โดยพระชลโธปมคุณมุนี (พุฒ ปุณฺณโก) เป็นพระอุปัชฌาย์ ได้รับฉายาทางธรรมว่า าณวโร
หลังอุปสมบทได้ย้ายมาอยู่วัดกันมาตุยารามเป็นเวลา 4 ปี เพราะใกล้สำนักของอาจารย์คือพระยาธรรมปรีชา (บุญ) แล้วย้ายไปศึกษากับพระเทพกวี (อ่อน อหึสโก) วัดพิชยญาติการามวรวิหาร จนปีวอก พ.ศ. 2439 จึงสอบได้บาเรียนตรี (เทียบเท่าเปรียญธรรม 4 ประโยค) แล้วย้ายมาอยู่วัดเทพศิรินทราวาสในปีระกา พ.ศ. 2440 เพื่อศึกษาพระวินัยปิฎกจากพระเจ้าน้องยาเธอ กรมหมื่นวชิรญาณวโรรส และในปีเดียวกันนั้นก็สอบได้บาเรียนเอก (เทียบเท่าเปรียญธรรม 7 ประโยค)
สมเด็จพระพุทธโฆษาจารย์ (เจริญ ญาณวโร) อาพาธด้วยโรคเนื้องอกที่ตับ ถึงแก่มรณภาพเมื่อวันศุกร์ที่ 8 มิถุนายน พ.ศ. 2494 เวลา 10.00 น. สิริอายุ 80 ปี พรรษา 59 ได้รับพระราชทานเพลิงศพในวันที่ 2 มีนาคม พ.ศ. 2495 ณ สุสานหลวงวัดเทพศิรินทราวาส
ครูไหวใจร้าย
ครูไหวใจร้าย ประพันธ์โดย ผกาวดี อุตตโมทย์ ต่อมาสร้างเป็นละครโทรทัศน์ทางช่อง 3 พ.ศ. 2547
ละครเรื่อง ครูไหวใจร้าย มีที่มาจาก หนังสือของ คุณผกาวดี อุตตโมทย์ ชื่อ ครูไหวใจร้าย ซึ่งหนังสือเล่มนี้ได้รับเลือกเป็น “หนังสือดีที่เด็กและเยาวชนควรอ่าน” จากการคัดเลือกโดยโครงการวิจัยของสำนักกองทุนสนับสนุนการวิจัย (สกว.) พ.ศ. 2543
ในปี 2547 โรงเรียนดรุณรักษ์ เป็นโรงเรียนที่คนในอำเภอกิ่งจันทร์แดง คุณครูเจ้าระเบียบแห่งโรงเรียนดรุณรักษ์ ที่ไม่มีใครในอำเภอกิ่งจันทร์แดงไม่รู้จัก ที่ใครต่อใครต่างให้ฉายานามไว้ว่า ครูไหวใจร้าย อายุอานามของครูไสวก็ปาเข้าไป 60 ปีแล้ว ใกล้จะเกษียณ ชื่อเสียงของครูไหว เป็นที่โจษจันเป็นอย่างมากในเรื่องของความเข้มงวด เจ้าระเบียบ และดุมากเสียจนใครต่อใครในอำเภอกิ่งจันทร์แดงต่างพากันเกรงกลัว แต่น้อยคนที่จะรู้ว่าในอีกมุมหนึ่งของครูไหว หรือ ครูไหวใจร้าย นั้นเป็นคนที่ใจบุญมากๆ ไม่ฆ่ากระทั่งยุงแม้แต่ตัวเดียว และเมื่อถึงวันพระ ครูไหวจะเป็นคนแรกเสมอที่ไปถึงวัด ครูไหวจะมีกิจวัตรประจำวันที่เที่ยงตรงอยู่ตลอดเวลา ครูไหวจึงกลายเป็นนาฬิกาที่มีชีวิตประของทุกคนในอำเภอไปแล้ว และถ้าวันไหนมีเหตุสุดวิสัยจริงๆ ที่ทำให้กิจวัตรของครูไหวคลาดเคลื่อน ก็จะส่งผลให้ชีวิตประจำวันของใครต่อใครที่ใช้นาฬิกามีชิวิตครูไหวคลาดเคลื่อนเช่นกัน
ย้อนไปปี 2512 ตอนนั้น ครูไสวได้ทำงานให้นายซาบารุ เป็นผู้ล่ามภาษา และครูไสวก็ชอบซาบารุตั้งแต่แรกพบ โดยมีแสงเป็นกามเทพ ไสวก็ไม่สามารถบอกความจริงให้พ่อได้ ว่าซาบารุเป็นชาวญี่ปุ่น โดยโกหกว่าเป็นชาวเกาหลี เนื่องจากพ่อของไสวไม่ชอบชาวญี่ปุ่น เคยทำให้แม่ไสวตาย และพ่อของไสวรู้ความจริงว่า ซาบารุเป็นชาวญี่ปุ่นก็โกรธหนักมากจนเข้าโรงพยาบาล ซาบารุจึงได้ขอโทษพ่อของไสว พ่อของไสวให้อภัยคนญี่ปุ่นก็เปิดทางให้รักกันได้ และสิ้นใจเสียชีวิต แต่ซาบารุก็กลับญี่ปุ่นไปแล้ว ไสวก็เสียใจมาก ทำให้จำใจลืมเรื่องของซาบารุ ตั้งปณิธานว่าจะไม่รักใครนอกจากซาบารุ และไสวก็ทำงานเป็นครูโรงเรียนกิ่งจันทร์แดง เดินตามรอยพ่อ นับแต่นั้นเป็นต้นมา
Platycerium madagascariensis
ลีกวนยูถึงแก่อสัญกรรม
จักรพรรดิทากากูระ
สมเด็จพระจักรพรรดิทากากูระ (; 20 กันยายน ค.ศ. 1161 – 30 มกราคม ค.ศ. 1181) เป็นจักรพรรดิญี่ปุ่นองค์ที่ 80 ตามประเพณีการสืบราชสันตติวงศ์ พระองค์ครองราชย์ตั้งแต่ ค.ศ. 1168 ถึง 1180
ก่อนสืบราชบัลลังก์ พระองค์มีพระนามเดิมว่า เจ้าชายโนริฮิโตะ (憲仁親王)
จักรพรรดิทากากูระเป็นพระราชโอรสองค์ที่ 4 ของจักรพรรดิโกะ-ชิรากาวะ และเป็นพระปิตุลา (อา) ของจักรพรรดิโรกูโจซึ่งเป็นจักรพรรดิรัชกาลก่อน พระมารดาของพระองค์คือจักรพรรดินีไทระ โนะ ชิเงะโกะ น้องสาวของไทระ โนะ โทกิโกะ อนุภรรยาของไทระ โนะ คิโยโมริ จักรพรรดินีของพระองค์คือไทระ โนะ โทกูโกะ (ภายหลังคือจักรพรรดินีเคนเร) องค์จักรพรรดินีเป็นพระญาติชั้นที่ 1 ของพระองค์ (เนื่องจากพระมารดาของพระองค์และมารดาของจักรพรรดินีโทกูโกะ เป็นพี่น้องกัน)
เหตุการณ์ในพระชนม์ชีพ.
แม้ว่าจักรพรรดิทากากูระจะสืบราชบัลลังก์อย่างเป็นทางการ แต่ความจริงก็คือกิจการในราชสำนักถูกควบคุมโดยพระราชบิดาและพระสัสสุระ (พ่อตา) ของพระองค์
จักรพรรดิทากากูระมีมุมมองบทบาทจักรพรรดิของพระองค์เอง โดยเขียนไว้ว่า:
อดีตจักรพรรดิทะกะกุระเสด็จสวรรคตเมื่อวันที่ 30 มกราคม 1724 ณ พระราชวังหลวงเฮอัง ขณะพระชนม์ได้เพียง 19 พรรษา
รัชสมัยของจักรพรรดิ.
รัชสมัยของทากากูระมีมากกว่าหนึ่งศักราชหรือ"เน็งโง"
กระแสน้ำย้อนกลับ
กระแสน้ำย้อนกลับ  เป็นปรากฏการณ์ที่คลื่นน้ำซัดเข้าชายฝั่ง ไหลออกสู่ทะเลผ่านทางช่องว่างระหว่างสิ่งกีดขวาง เช่น โขดหินหรือสันทราย คลื่นจะมีกำลังมากเนื่องจากมีพื้นที่ในการไหลออกน้อย แต่เมื่อพ้นสิ่งกีดขวางไปแล้ว คลื่นจะอ่อนกำลังลงและบางส่วนจะซัดเข้าหาฝั่งเช่นเดิม ปรากฏการณ์นี้ไม่สามารถทำนายได้เนื่องจากเกิดได้ในหลายพื้นที่ แต่บางแห่งเช่นที่หาดแม่รำพึง จังหวัดระยอง เกิดขึ้นบ่อยครั้ง เนื่องจากภูมิประเทศที่เป็นแอ่งกระทะ ปรากฏการณ์กระแสน้ำย้อนกลับเป็นอันตรายเพราะจะทำให้ผู้ประสบเหตุที่ไม่เข้าใจกลไกหรือไม่มีสติ ว่ายทวนกระแสน้ำจนหมดแรงและจมน้ำในที่สุด
กลไกและวิธีการสังเกต.
การเกิดกระแสน้ำย้อนกลับนี้จะมองเห็นได้จากในที่สูงเป็นลำกว้างประมาณ 5-10 เมตร มีความเร็วประมาณ 8 กิโลเมตรต่อชั่วโมง โดยขึ้นอยู่กับความสูงของคลื่น รูปร่างและความลาดชันของฝั่งทะเล รวมทั้งขนาดของตะกอน และสิ่งกีดขวาง เช่น โขดหินรอดักตะกอนหรือสันทราย โดยจะเกิดขึ้นบริเวณไม่ไกลจากริมฝั่ง ทำให้ผู้ที่ลงเล่นน้ำใกล้ฝั่งตกใจ เพราะเมื่อเข้าไปในบริเวณกระแสน้ำ จะถูกกระแสน้ำย้อนกลับไปไกลจากฝั่งสู่น้ำลึกอย่างรวดเร็ว ผู้ที่ว่ายน้ำไม่แข็งจะจมน้ำเสียชีวิตได้
ส่วนวิธีการสังเกต ให้สังเกตสีของน้ำทะเล เพราะกระแสน้ำย้อนกลับเป็นกระแสน้ำที่พาเอาตะกอนออกไปนอกชายฝั่ง บริเวณกระแสน้ำจึงมีความขุ่นแตกต่างไปจากน้ำทะเลทั่ว ๆ ไป มีการไหลวนปั่นป่วนเพราะความแรงและมีลักษณะคล้ายรูปดอกเห็ด โดยมีลำยื่นจากชายฝั่ง ส่วนที่เป็นหมวกเห็ดยื่นไปในทะเลลึก ยิ่งมีขนาดใหญ่และไกลก็ยิ่งมีกำลังมาก เมื่อใดก็ตามที่กระแสน้ำไหลเข้าสู่ฝั่งแล้ว จะถูกกีดขวางจากสิ่งต่าง ๆ เช่น โขดหินหรือสันทราย ไม่ให้ไหลกลับสู่ท้องทะเลได้สะดวก เมื่อมีช่องว่างกระแสน้ำก็สามารถไหลกลับได้ ยิ่งเป็นร่องแคบ ๆ น้ำก็ยิ่งจะไหลแรง ถ้าช่องกว้างน้ำจะไหลช้าและกระจายออกไป ซึ่งความเร็วและความแรงขึ้นอยู่กับรูปร่าง ความสูงของคลื่นและความลาดชันของชายหาด
วิธีการป้องกัน.
หากจะลงเล่นน้ำทะเล ควรรู้จักป้องกันและช่วยเหลือตัวเอง โดยสังเกตป้ายเตือน และไม่เล่นน้ำตามลำพัง ไม่ควรแยกตัวออกไปเล่นไกลจากผู้คน หากพบว่าสภาพลมฟ้าอากาศไม่สู้ดี เช่น มีลมแรง มีคลื่นสูงหรือมีกระแสน้ำลักษณะรูปเห็ด ก็ไม่ควรลงเล่นน้ำ
หากพบว่าตัวเองอยู่ในกระแสน้ำย้อนกลับ ให้ตั้งสติ อย่าว่ายทนกระแสน้ำเพราะจะทำให้หมดแรง ให้สังเกตว่าชายฝั่งทะเลอยู่ทางทิศใดแล้วว่ายขนานไปกับชายฝั่ง เมื่อพ้นจากบริเวณกระแสน้ำ คลื่นนอกบริเวณก็จะพาเรากลับเข้าฝั่ง
ทางหลวงแผ่นดินหมายเลข 224
ทางหลวงแผ่นดินหมายเลข 224 สายนครราชสีมา–หินโคน เป็นเส้นทางที่เชื่อมต่อการจราจรระหว่างจังหวัดนครราชสีมา กับอำเภอที่อยู่ติดกับพรมแดนประเทศกัมพูชาของจังหวัดบุรีรัมย์ และจังหวัดสุรินทร์ รวมระยะทางทั้งหมด 225.356 กิโลเมตร และเป็นเส้นทางที่เชื่อมต่อระหว่างเทศบาลนครนครราชสีมาไปยังประเทศกัมพูชาได้
เส้นทางเริ่มต้นทางทิศตะวันตกเฉียงเหนือ มีเส้นทางแยกมาจากถนนมิตรภาพ ที่ทางแยกนครราชสีมา ในเขตเทศบาลนครนครราชสีมา อำเภอเมืองนครราชสีมา ไปทางทิศตะวันออก จากนั้นจึงตัดกับถนนสุรนารายณ์ (ทางหลวงแผ่นดินหมายเลข 205) จากนั้นโค้งลงทิศใต้ไปยังอำเภอโชคชัย แล้วตัดกับทางหลวงแผ่นดินหมายเลข 24 (ช่วงถนนเดชอุดม) เรียกถนนในช่วงนี้ว่า "ถนนราชสีมา–โชคชัย" จากเส้นทางผ่านอำเภอครบุรี และอำเภอเสิงสาง จังหวัดนครราชสีมา จากนั้นเส้นทางจะขนานไปกับพรมแดนไปทางทิศตะวันออก เข้าเขตจังหวัดบุรีรัมย์ ผ่านอำเภอปะคำ อำเภอละหานทราย อำเภอบ้านกรวด แล้วเข้าสู่จังหวัดสุรินทร์ ผ่านอำเภอพนมดงรัก และไปบรรจบกับทางหลวงแผ่นดินหมายเลข 214 ที่ทางแยกหินโคน ตำบลโคกตะเคียน อำเภอกาบเชิง จังหวัดสุรินทร์ ซึ่งหากเลี้ยวไปทางขวาไปตามทางหลวงแผ่นดินหมายเลข 214 ก็จะสามารถออกสู่ประเทศกัมพูชาได้
การแทนเอกสารด้วยแบบจำลองเวกเตอร์สเปซ
นิโคลัสทาวเวอร์
นิโคลัสทาวเวอร์  ตั้งอยู่ที่อินดิเพนเดนซ์สแควร์ พอร์ต-ออฟ-สเปน ประเทศตรินิแดดและโตเบโก เป็นอาคารที่สูงที่สุดเป็นอันดับสองในตรินิแดดและโตเบโก เช่นเดียวกับประเทศที่พูดภาษาอังกฤษในแคริบเบียน ประการที่สอง อาคารนี้เป็นหนึ่งใน 26 อาคารที่ตั้งอยู่ในโครงการอินเตอร์เนชันแนลวอเตอร์ฟรอนต์ อาคารมีพื้นเป็นรูปไข่และสูง 21 ชั้น และสูง 88 เมตร การก่อสร้างเสร็จสมบูรณ์ในปี ค.ศ. 2003 และในแต่ละชั้นมีพื้นที่ 8,000 ตารางฟุต (700 ตร.ม.) โดยปล่อยให้เช่าในราคา 96,000 ดอลลาร์ตรินิแดดและโตเบโกต่อเดือน (ณ ปี ค.ศ. 2005) ซึ่งอาคารนี้มีลักษณะเป็นหอกระจกสีฟ้า
อาคารได้รับการสร้างขึ้นที่ฝั่งตรินิแดดคลับยูเนียน ซึ่งเป็นสโมสรเอกชนอายุ 136 ปี ซึ่งมีห้องสูทเพนท์เฮาส์ของนิโคลัสทาวเวอร์อยู่ในปัจจุบัน ส่วนตลาดหลักทรัพย์ตรินิแดดและโตเบโก เป็นอีกผู้เช่าเดิมของอาคารยูเนียนคลับ และยังคงอยู่ที่อาคารหลังนี้ และสำนักงานอินชัวรันซ์ไจแอนต์คลิโกอยู่ตรงบริเวณชั้น 9 ของอาคาร รวมถึงสำนักงานใหญ่ของสายการบินแคริบเบียน (ซึ่งเป็นสายการบินแห่งชาติของตรินิแดดและโตเบโก) ก็ตั้งอยู่ในนิโคลัสทาวเวอร์นี้เช่นกัน
อรจิรา กุลดิลก
เหอซั่วรุ่ยชินอ๋อง
เหอซั่วรุ่ยชินอ๋อง  เป็นตำแหน่งอ๋องที่จักรพรรดิหวงไท่จี๋พระราชทานให้แก่องค์ชายตัวเอ่อร์กุ่น โดยได้รับพระราชทานในปีค.ศ.1636 ถีงแม้จะโดนริบตำแหน่งภายหลังตัวเอ่อร์กุ่นสิ้นพระชนม์ แต่ก็ได้รับพระราชทานคืนในสมัยจักรพรรดิเฉียนหลง ตำแหน่งเหอซั่วรุ่ยชินอ๋องยังได้บรรจุอยู่ในอ๋องพระมาลาเหล็ก ทำให้ตำแหน่งอ๋องได้รับการสืบทอดไปยังลูกหลานขององค์ชายตัวเอ่อร์กุ่น
ทอนซิลอักเสบ
ทอนซิลอักเสบ  เป็นการอักเสบของต่อมทอนซิลที่มักพบได้ทั่วไปและบ่อยครั้ง ผู้ป่วยอาจมีอาการเจ็บคอและเป็นไข้ร่วมด้วย มักมีสาเหตุมาจากการติดเชื้อไวรัสหรือแบคทีเรีย ซึ่งแบคทีเรียที่พบในอาการนี้ ส่วนมากเป็นแบคทีเรียชนิด "Streptococcus pyogenes" ทั้งนี้หากปราศจากการรักษา ในผู้ป่วย 40% อาการจะบรรเทาลงเองภายในสามวัน และในผู้ป่วย 85% อาการจะบรรเทาลงเองภายในหนึ่งสัปดาห์
สัญญาณและอาการที่พบโดยทั่วไปในผู้ป่วย มักประกอบด้วย:
สัณญาณและอาการที่พบได้ในผู้ป่วยส่วนน้อย ประกอบด้วย:
การรักษาทอนซิลอักเสบโดยทั่วไปจะใช้ยาต้านการอักเสบ เช่น ไอบูโปรเฟน (ibuprofen) เพราะส่วนใหญ่เกิดจากเชื้อไวรัส และคนไข้ส่วนใหญ่ก็จะหายได้หรืออาการดีขึ้นจากการให้ยา หรือหากมีสาเหตุมาจากเชื้อแบคทีเรีย จะมีการรักษาโดยการใช้ยาปฏิชีวนะ สำหรับยาปฏิชีวนะก็มีหลายชนิด ซึ่งควรรับประทานตามที่แพทย์สั่งและรับประทานให้นานพอ เช่น 7-10 วัน นอกจากการรักษาแบบให้ยาปฏิชีวนะแล้วต้องให้การรักษาแบบประคับประคองรวมด้วย เช่น การให้ยาลดไข้, การให้ดื่มน้ำมากๆ หรืออาจต้องให้น้ำเกลือถ้าผู้ป่วยทานอาหารไม่ค่อยได้ และให้ทานอาหารอ่อนๆ
ในกรณีที่ต่อมทอนซิลมีการอักเสบบ่อยครั้ง ผู้ป่วยมักได้รับคำแนะนำจากแพทย์ให้ตัดทอนซิลออก ซึ่งจะไม่มีผลกระทบต่อระบบภูมิคุ้มกันของร่างกายแต่อย่างใด อย่างไรก็ตาม มีรายงานการศึกษาวิจัยพบว่าหลังจากตัดต่อมทอนซิลแล้ว ภูมิคุ้มกันจะลดลงชั่วคราว ทั้งนี้ที่บริเวณคอยังมีต่อมน้ำเหลืองอีกหลายร้อยต่อม ซึ่งจะช่วยกันทำงานหลังจากตัดต่อมทอนซิลไปแล้ว
สเตรปโตค็อกคัส กลุ่มเอ
โมเดิร์นร็อก
เขตปกครองคณะสงฆ์มหานิกายหนเหนือ
ชวนภ โพธิ์ประเสริฐ
คามิลล่า กิตติวัฒน์ (ชื่อเล่น : มิลลี่) เป็นนักแสดงหญิงลูกครึ่งไทย-เยอรมัน มีชื่อเสียงจากบท พรเพ็ญ จากละคร บ้านศิลาแดง โดยปัจจุบันคามิลล่าหมดสัญญากับทาง ช่อง 7 และ โพลีพลัส แล้วเมื่อ พ.ศ. 2560 โดยเป็นนักแสดงอิสระระยะหนึ่ง ก่อนจะเข้ามาเซ็นสัญญาเป็นนักแสดงสังกัด เดอะ วัน เอ็นเตอร์ไพรส์ เต็มตัวใน พ.ศ. 2561 โดยที่คามิลล่ามีน้องสาวฝาแฝดอีกหนึ่งคนคือ นิโคล กิตติวัฒน์ ซึ่งเป็นนักแสดงเหมือนกัน
คามิลล่า กิตติวัฒน์ หรือ มิลลี่ เกิดเมื่อวันที่ 22 กันยายน พ.ศ. 2538 เป็นบุตรสาวฝาแฝดของ รุ่งนภา กิตติวัฒน์ อดีตนางแบบชื่อดัง โดยคามิลล่าเป็นแฝดผู้พี่และนิโคลเป็นแฝดผู้น้อง ทั้งสองคนเกิดและใช้ชีวิตอยู่ที่ฮ่องกงจนถึงอายุ 7 ขวบก่อนจะย้ายกลับมาอยู่ที่ประเทศไทย ตั้งแต่เด็กทั้งคามิลล่าและนิโคล ก็ได้มีโอกาสเข้ามาทำงานหรือออกงานสังคมกับคุณแม่บ้าง เช่น ออกงานสังคม ออกอีเว้นท์ ถ่ายแบบ เล่นโฆษณา จนเริ่มมีคนในวงการสนใจติดต่อให้ออกอีเว้นท์ เล่นมิวสิควิดีโอ ถ่ายนิตยสาร เป็นต้น และจนในที่สุดได้มีผลงานละครเรื่องแรกกับทางช่อง 7 คือเรื่อง บ้านศิลาแดงในปี พ.ศ. 2558 โดยในละครทั้งคู่ก็รับบทเป็นพี่น้องฝาแฝดกันคือ เพ็ญพร และ พรเพ็ญ
เจ็บคอจากเชื้อสเตร็ปโตค็อกคัส
เพลงนั้นยังอยู่
"เพลงนั้นยังอยู่" เป็นซิงเกิลของวงดนตรีสครับบ จากสตูดิโออัลบั้มที่ 6 คลีน ประพันธ์เนื้อร้อง-ทำนองโดย ธวัชพนธ์ วงศ์บุญศิริ, ต่อพงศ์ จันทบุบผา และเรียบเรียงโดย ต่อพงศ์ จันทบุบผา, ประทีป สิริอิสสระนันท์ ออกจำหน่ายในวันที่ 8 มกราคม พ.ศ. 2558
ฟึสเซิน
ฟึสเซิน  เป็นเมืองชนบทในรัฐไบเอิร์น ประเทศเยอรมนี ในเขตอ็อสท์อัลก็อย (Ostallgäu) ตั้งอยู่ห่างจากชายแดนประเทศออสเตรียไปทางทิศเหนือ 5 กิโลเมตร เมืองมีประชากร 14,631 คน เป็นที่รู้จักด้านอุตสาหกรรมผลิตไวโอลิน
ฟูเรน
เวลเลน
เพลย์สเตชัน เน็ตเวิร์กแพลตฟอร์ม
วันเฉลิม ยิ่งยง
วันเฉลิม ยิ่งยง  เป็นนักฟุตบอลชาวไทย เกิดเมื่อวันที่ 12 สิงหาคม ปัจจุบันเล่นให้กับหนองบัว พิชญในตำแหน่งกองกลาง
วันเฉลิม ยิ่งยง เป็นนักศึกษาจากคณะรัฐศาสตร์ มหาวิทยาลัยธรรมศาสตร์ เขาเคยทำหน้าที่กองกลางร่วมสังกัดสโมสรฟุตบอลการบินไทย-ลูกอีสาน และสโมสรฟุตบอลเพื่อนตำรวจ ก่อนที่จะย้ายเข้าร่วมสังกัดสโมสรฟุตบอลบุรีรัมย์ ยูไนเต็ด อย่างเป็นทางการ และในปี ไทยพรีเมียร์ลีก 2558 ในเลกที่สอง ได้ย้ายมาร่วมทัพชัยนาท ฮอร์นบิล โดยได้เซ็นสัญญาถาวรกับสโมสรดังกล่าวเพื่อสู้ศึกไทยพรีเมียร์ลีกในปี 2559
กิจกรรมการกุศล.
ช่วงหลังจากการฝึกซ้อม วันเฉลิมมักหาเวลาทำกิจกรรมเพื่อสังคมอยู่เสมอ รวมถึงเคยเป็นอาสาสมัครอ่านหนังสือให้คนพิการทางสายตา ที่ห้องสมุดป๋วย อึ๊งภากรณ์ มหาวิทยาลัยธรรมศาสตร์
พระบรมราชวังกรุงพนมเปญ
ปลย 45
ปืนเล็กยาว 45 และปืนแบบอื่นในสายตระกูล
ปืนเล็กยาว 45 (ปลย 45: type 45 )เป็นปืนเล็กยาวแบบลูกเลื่อน ขนาดกระสุน8x50 มม( 8x52R Siamese mauser ) ชนิดหัวป้าน ซึ่งไทย( ขณะนั้นเรียกสยาม ) ซื้อพิมพ์เขียวจาก เยอรมัน มาจ้างผลิตที่โรงงานสรรพวุธกองทัพญี่ปุ่น โดยปกปิดการดำเนินการด้วยเหตุผลทางการมืองขณะนั้น
ที่ฝรั่งเศส-อังกฤษ เข้ามาเป็นเป็นเจ้าอาณานิคมดินเดนเพื่อนบ้าน (ฝรั่งเศส ลาว เขมร: อังกฤษ พม่า มลายู) มีความหวาดระแวง
สยาม และญี่ปุ่นที่เป็นมหาอำนาจใหม่ในทวีปเอเชีย ต่อมาปรับปรุงเป็นปืนเล็กยาว66(ปลย 66: type 66 ) โดยเปลี่ยนแบบกระสุนเป็น 8x52 มม (8x52R Siamese mauser ) ชนิดหัวแหลม
นอกจากนี้ยังมีรุ่นปืนเล็กสั้นที่เรียกว่า ปลส 47(ปืนเล็กสั้น 47:type 47) คุณลักษณะเหมือน ปืนเล็กยาว 45 แต่สั้นกว่า
ซึ่งต่อมาได้รับการพัฒนาพร้อมปืนเล็กยาว66 เป็น ปืนเล็กสั้น 47/66(ปลส 47/66:type 47/66)
อีกนามหนึ่งของ ปลย 45และ ปลส 47 คือ ปืน ร.ศ 121 และ ปืน ร.ศ 123 ตามลำดับ ซึ่งใช้ในยุครัชกาลที่ 5และเปลี่ยนเป็น ปลย 45และ ปลส 47 ในยุครัชกาลที่ 6 แต่บุคคลทั่วไปนิยมเรียก” ปืน ร.ศ (รัตนโกสินธ์ ศก)”
นอร์รี่
เหมวรรษ นิตยารส
ตำนานประหลาดสุนัขทั้งแปดแห่งบูรพาทิศ
ตำนานประหลาดสุนัขทั้งแปดแห่งบูรพาทิศ  เป็นการ์ตูนญี่ปุ่น เขียนโดย อาเบะ มิยูกิ อิงเรื่องราวพื้นฐานจากนวนิยายชุด Nansō Satomi Hakkenden สำหรับอนิเมะที่ได้ดัดแปลงจากฉบับมังงะนั้น ผลิตโดย Studio Deen ออกอากาศเมื่อ วันที่ 5 มกราคม ค.ศ.2013 ในส่วนของภาคสองเริ่มออกอากาศเมื่อวันที่ 7 กรกฎาคม ค.ศ.2013
ห้าปีก่อน ทุกคนในหมู่บ้านโอทสึกะเสียชีวิตด้วยโรคระบาด แต่มีผู้รอดชีวิต อยู่ 3คน คือ อินุซึกะ ชิโนะ, อินุคะวะ โซสึเกะ และฮามะจิ พวกเขาอาศัยอยู่ที่โบสถ์ใกล้กับหมู่บ้านอื่น ซึ่งใกล้กับป่าที่มืดมิดและอันตราย ที่โบสถ์ตลอดจนผู้รอดชีวิตอย่างเขาทั้งสามถูกจับตามองด้วยความเคลือบแคลงจากชาวบ้าน ศาสนจักรได้มาตามหา มุราซาเมะ ซึ่งเป็นปีศาจที่ได้รวมชีวิตกับชิโนะ ชิโนะและโซสึเกะต้องออกเดินทางไปยังศาสนจักรเพื่อช่วยเหลือฮามะจิ ซึ่งถูกศาสจักรลักพาตัวไป พวกเขาพบกับซาโตมิ ริโอ ซึ่งได้สั่งให้ชิโนะตามหาผู้ครอบครองลูกแก้วคนอื่น ซึ่งมีทั้งหมดแปดคน
ผู้ครอบครองลูกแก้ว.
อินุซึกะ ชิโนะ.
หนึ่งในผู้รอดชีวิตจากโรคประหลาดที่ระบาดในหมู่บ้านโอทสึกะ ในสมัยเด็กมีร่างกายที่ไม่แข็งแรงซึ่งอาจจะอยู่ได้ไม่ทันเป็นผู้ใหญ่ ทำให้พ่อแม่แก้เคล็ดโดยการเลี้ยงดูชิโนะเหมือนเป็นลูกสาว จนเกิดโรคระบาดขึ้น ชิโนะได้รับความช่วยเหลือจากริโอ โดยริโอยื่นข้อเสนอว่า "จะตายไปอย่างมนุษย์ หรือมีชีวิตอยู่ต่อโดยต้องเลี้ยงปีศาจ(มุราซาเมะ)ไว้ในร่างกาย" ชิโนะเลือกอย่างหลังแล้วยังชุบชีวิตโซสุเกะ(แค่ครึ่งเดียว)กับโยชิโร่(อีกครึ่งนึงรวมกัน) หลังจากที่ได้ทำสัญญากับมุราซาเมะแล้ว ชิโนะก็ต้องคำสาปทำให้ร่างกาย(และจิตใจ)ไม่เติบโตหยุดไว้ที่อายุ 13 ปี [มีปานที่ต้นแขนข้างขวา ครอบครองลูกแก้ว"ศรัทธา"]
อินุคะวะ โซสุเกะ.
หนึ่งในผู้รอดชีวิตจากโรคประหลาดที่ระบาดในหมู่บ้านโอทสึกะ ในสมัยเด็กเป็นเด็กกำพร้าแล้วมาได้รู้จักกับชิโนะ คอยดูแลชิโนะตลอดเวลาคล้ายพี่น้อง(มั้ง) หลังจากเหตุการณ์โรคระบาดถูกชุบชีวิตโดยชิโนะรวมวิญญาณครึ่งนึงเข้ากับโยชิโร่อีกครึ่งนึง สามารถแปลงร่างเป็นได้ทั้งสุนัขและมนุษย์ มีความทรงจำในสมัยเด็กเลือนหลาง [มีปานที่หลังคอ ครอบครองลูกแก้ว"หน้าที่"(ลูกแก้วของโซสุเกะยังตัดสินใจเด็ดขาดไม่ได้ว่าจะเลือกใคร)]
อาโอะ.
เป็นวิญญาณอีกครึ่งของโซสุเกะ(ในตอนแรกชิโนะไม่รู้ว่ามีวิญญาณอีกครึ่งของโซสุเกะ) โดยวิญญาณครึ่งนี้ถูกชุบชีวิตขึ้นมาโดนเจ้าหญิงทามะอาซึสะ มีความทรงจำในสมัยเด็กครบถ้วนแถมมีความรู้สึกกับชิโนะเอนเอียงไปทางคำว่าชอบมากกว่าพี่น้อง [มีปานที่หลังคอ ครอบครองลูกแก้ว"หน้าที่"(แย่งอยู่กับโซสุเกะ)]
อินุไค เกมปาจิ.
เมื่อสามปีที่แล้ว ถูกส่งไปประจำการที่หมู่บ้านทางตอนเหนือเพื่อทำภารกิจช่วยเหลือผู้คนในหมู่บ้านที่ถูกจับเป็นตัวประกัน โดยในภารกิจถูกฆ่าตายโดยยักษ์แล้วก็ถูกชุบชีวิตโดยยักษ์ทำให้ร่างกายไม่มีว่าตาย กลายเป็นยักษ์สายฟ้า ชอบชิโนะรอวันที่ชิโนะจะโตอีก 5-6 ปี [มีปานที่ข้างแก้มใต้ตาด้านขวา ครอบครองลูกแก้ว"เชื่อใจ"]
อินุตะ โคบุนโกะ.
เมื่อสามปีที่แล้ว อาสาติดตามเกมปาจิที่จะไปประจำการที่หมู่บ้านทางตอนเหนือ โดยในภารกิจก็ถูกฆ่าตายโดยยักษ์แล้วก็ถูกชุบชีวิตโดยยักษ์เช่นกัน กลายเป็นยักษ์สายลม [มีปานที่หลังมุมซ้ายล่าง ครอบครองลูกแก้ว"พี่น้อง"]
อินุซากะ เคโนะ.
เมื่อสองปีที่แล้ว เคโนะถูกผู้ชายที่หน้าเหมือนโซสุเกะ(ซึ่งก็คืออาโอะ)ฆ่าล้างบ้าน แล้วก็ได้ขโมยดาบของตระกูลไปเล่มนึง ส่วนเคโนะถูกควักหัวใจออกไปแต่ก็ยังมีชีวิตอยู่ ทำให้เจ้าหญิงอสูรยาชะ(โคโคโนเอะ)สนใจจึงยกหัวใจให้ หลังจากนั้น 2 ปี เคโนะก็ได้เจอกับโซสุเกะแล้วก็เข้าใจผิดคิดว่าเป็นอาโอะ แต่ใที่สุดก็ได้รู้ว่าอาโอะกับโซสุเกะเป็นคนละคนกัน [มีปานบริเวณหน้าอก ครอบคอรงลูกแก้ว"ปัญญา"]
อินุยามะ โดเซทสิ.
ปรากฏตัวครั้งแรกในตอนที่ 8 โดเซทสึเป็นดั่งพี่ชายของฮามะจิ ครั้งหนึ่งเขาหลงอยู่ท่ามกลางหิมะและถูกเจ้าหญิงหิมะช่วยเอาไว้ ได้พบกับฮามะจิในตอนที่ 20 และได้ทราบว่าตนมีปานคล้ายกับพวกชิโนะ [มีปานบริเวณไหล่ซ้าย ครอบครองลูกแก้วตัวอักษร "จิ"]
ตระกูลสี่สัตว์เทพ.
ซาโตมิ ริโอ.
เขาเป็นหนึ่งในสี่ตระกูลสัตว์เทพ เทพสุนัขยัตสึฟุสะ ตระกูลซาโตมิ(ปกติสัตว์เทพของตระกูลซาโตมิจะเลือกมนุษย์เพศหญิงเป็นคู่สัญญา) เมื่อ 5 ปีก่อนเขาช่วยชีวิตพวกชิโนะเอาไว้ และอาจจะรู้จักชิโนะในตอนเด็กมาก่อน
โอซากิ คานาเมะ.